Dodge Challenger

Το Dodge Challenger είναι ένα σπορ αυτοκίνητο που κατασκευάστηκε από την αμερικανική αυτοκινητοβιομηχανία Dodge, αρχικά από τον Σεπτέμβριο του 1969 έως το 1974, μετά σε άλλη εκδοχή αμαξώματος από τα τέλη του 1977 έως το 1983, και στη συνέχεια από τον Απρίλιο του 2008 έως τις 22 Δεκεμβρίου 2023. Μια πρώτη χρήση του ονόματος, ωστόσο, είχε γίνει τη σεζόν του 1959 στην κορυφαία έκδοση Coronet Silver Challenger του Dodge Coronet.

 Οι γενιές του μοντέλου 

Η πρώτη αυτόνομη γενιά του Challenger εισήχθη στην παραγωγή τον Σεπτέμβριο του 1969, ως μοντέλο της σεζόν (model year, έτος μοντέλου) του 1970, και ήταν το ένα από τα δύο αυτοκίνητα που βασίζονταν στην πλατφόρμα Chrysler E-body, ενώ το άλλο ήταν το λίγο μικρότερο Plymouth Barracuda. Το αρχικό Challenger εισήχθη ως απάντηση στην Ford Mustang πρώτης γενιάς (αν και με σχετική καθυστέρηση, καθώς η αρχική Mustang είχε εισαχθεί τον Απρίλιο του 1964), και ήταν ένας τυπικός εκπρόσωπος των λεγόμενων muscle cars, ενώ σήμερα θεωρείται (όπως φυσικά και όλες οι παλαιότερες Mustang) ως κλασικό συλλεκτικό μοντέλο.

Η δεύτερη γενιά του Challenger κυκλοφόρησε από τα τέλη του 1977 έως το 1983, δεν ανήκε όμως στην κατηγορία των muscle cars, καθώς ήταν μια παράλληλη έκδοση του Mitsubishi Galant Lambda, με αποτέλεσμα να ανήκει στην κατηγορία των κόμπακτ κουπέ αυτοκινήτων.

Μετά από μια παύση 25 ετών, η τρίτη γενιά του Challenger παρουσιάστηκε επίσημα στις 6 Φεβρουαρίου 2008, και μάλιστα ταυτόχρονα στο Σαλόνι Αυτοκινήτου του Σικάγο και στο Σαλόνι Αυτοκινήτου της Φιλαδέλφειας. Η μαζική παραγωγή του ξεκίνησε τον Απρίλιο του 2008, για τη σεζόν του 2008, με εμπορική τιμή στα 40.095 δολάρια με την τότε ισοτιμία, για τη σεζόν του 2008, και συνεχίστηκε έως τις 22 Δεκεμβρίου 2023. Το νεότερο μοντέλο ήταν 2-πορτο notchback coupe, αλλά 5-θέσιο, έχοντας διαθέσιμο όγκο 930 λίτρων για τους πίσω επιβάτες, και σηματοδότησε την επιστροφή της Dodge στην κατηγορία των muscle cars, καθώς έφερε παραδοσιακή ρετρό αισθητική, εμπνευσμένη από τον κλασικό πρόγονο του 1969 - 1974. Διατηρήθηκε στην παραγωγή για 15 χρόνια, με αμετάβλητη σχεδιαστική φιλοσοφία, αλλά με κάποιες σταδιακές προσθήκες και βελτιώσεις στον εξοπλισμό.

Τον Νοέμβριο του 2021, ο όμιλος Stellantis ανακοίνωσε επίσημα ότι η σεζόν του 2023 θα ήταν η τελευταία τόσο για το Dodge Charger όσο και για το Dodge Challenger, καθώς η εταιρεία θα επικεντρώσει την προσοχή της στην ανάπτυξη αμιγώς ηλεκτρικών αυτοκινήτων, λόγω των αυστηρότερων στάνταρ για τις εκπομπές καυσαερίων που είχε πλέον ορίσει η Environmental Protection Agency ξεκινώντας από τη σεζόν του 2023. Ειδικότερα η παραγωγή του Dodge Challenger έληξε οριστικά στις 22 Δεκεμβρίου 2023 και το εργοστάσιο στο Μπράμπτον του Οντάριο, Καναδάς, επανεξοπλίστηκε για την παραγωγή ενός αμιγώς ηλεκτροκίνητου διαδόχου Dodge Charger 8ης γενιάς, που μπήκε στη μαζική παραγωγή τον Μάρτιο του 2024 και αντικατέστησε τα δύο αυτά μοντέλα. Για την ιστορία, και το Dodge Charger 7ης γενιάς αποσύρθηκε από την παραγωγή τον Δεκέμβριο του 2023.Canada.autonews.com/automakers/dodge-muscle-car-era-ends-brampton.

 Μοντέλα Dodge Challenger 

 Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

 Έτος ΗΠΑ Καναδάς Μεξικό Ευρώπη 200817.423   284  200925.852  305  201036.791  179  101 2011 39.534   197 108 2012 46.788 1.485Good Car Bad Car (Sales Dodge Challenger Canada 2012-2020)295 153 2013 51.462 1.514 491 106 2014 51.611  1.623  625Inegi (Datos Primarios Venats de 2014-2020)  241201566.365  2.669  659  3102016 64.478 3.160  668  2632017 64.537  3.422  463  3582018 66.716 2.274  443  7062019 60.997 2.341   392 6312020 52.955 1.368  261 2021 54.315  1.413Good Car Bad Car (Sales US & Canada)  255Motorpasión (Los 379 autos más vendidos de México en 2021: la lista completa del ranking de ventas) 2022 55.060 1.8532023 44.960 2.6022024 27.056 1.409Συνολικά 772.584 25.870 4.603 3.868Σύνολο 806.925

 Αναφορές 

 Εξωτερικοί σύνδεσμοι 

 2008-2012 Dodge Challenger review.
 Dodge Challenger: History of the Dodge Pony Car.

Κατηγορία:Σπορ αυτοκίνητα
Κατηγορία:Αμερικανικά αυτοκίνητα
Challenger